
Tisztelt Képviselő-testület!

I. Előzmények:

Fót Város Önkormányzatának 2005-óta tervezi a fóti hulladékudvar megvalósítását. A 5566/1 hrsz. kijelölt terület előkészítése megkezdődött a betonozott felület kialakításával. A hulladékgazdálkodás átszervezésével a MOHU MOL Hulladékgazdálkodási Zrt. vette át a projekt megvalósítását. Az egyeztetések folyamán kiderült, hogy a hatékony üzemeltetés érdekében a területet a helyi építési szabályzatban és szabályozási tervben rögzített építési helytől eltérően szükséges kialakítani.

A tervező elkészítette az előzetes környezeti értékelési folyamat szükségességének eldöntéséhez a dokumentációt, melyet az érintettek megvizsgáltak és a környezeti értékelés készítését nem tartották szükségesnek.

2024. szeptember 11-én lakossági fórumon ismertetésre került a tervezet.

A tervező véglegesítette a tervdokumentációt az állami főépítészi záróvéleményezésre bocsátáshoz, melyet a Képviselő Testület 2024. december 12-én a 219/2024. (XII.12.) KT-határozattal elfogadott.

Az Állami Főépítész hiánypótlási felhívással élt, melyben a fenti határozatot két további pontban kérte kiegészíteni, melyek a határozati javaslatban szerepelnek.


II. A döntéshez szükséges információk, tájékoztatások:
[bookmark: _Hlk20984187]
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (továbbiakban: R.) 68. § szerint egyszerűsített eljárásban módosítható a településrendezési eszköz. A Képviselő-testület támogató döntésétől számított 3 hónapon belül hatályba léphet az új rendelkezés. 
R. 68. § (1) A (2) bekezdés szerinti egyeztetési szabályok alkalmazandók a településterv egyszerűsített eljárásban történő
(…)
b) módosítása esetén, ha
(…)
bb) nem tartozik az a) pont aa) és ab) alpontja, valamint a ba) alpont szerinti esetkörbe, azonban az alábbi feltételek együttesen teljesülnek:
1. a településszerkezetet meghatározó műszakiinfrastruktúra-főhálózat nem változik,
2. nem történik új beépítésre szánt terület kijelölése, és
3. nem történik zöld, vízgazdálkodási, erdő- és természetközeli terület megszüntetése.
(2) Az egyszerűsített eljárásban a véleményezési és záró szakaszra a 62–67. §-ban foglaltak alkalmazandók azzal az eltéréssel, hogy
a) a véleményezési szakaszban csak a partner ad véleményt, a véleményezési szakasz kezdetétől számított 10 napon belül,
b) a véleményezési szakaszban véleményeltérés esetén a polgármester 5 napon belül kezdeményezhet egyeztetést,
c) a záró szakaszban kötelező egyeztető tárgyalást tartani a záró szakasz kezdeményezésétől számított 10 napon belül, amelyre az állami főépítész meghívja a 11. melléklet szerinti szerveket és fővárosi településterv esetében az érintett fővárosi kerületi önkormányzatot, és
d) a záró szakmai véleményt az állami főépítész az egyeztető tárgyalást – vagy amennyiben az egyeztető tárgyaláson elhangzottak alapján módosításra van szükség, a módosított tervezet feltöltését – követő 5 napon belül adja ki.

Az előzetes véleményezés szerint környezeti értékelés készítése nem szükséges.

A fentiek alapján a következő határozati javaslatot terjesztem a Tisztelt Képviselő-testület elé.

III. Határozati javaslat:

…/2025.(I.30.) KT-határozat

1./ Fót Város Önkormányzat Képviselő-testülete elfogadja a jelen határozat 1. melléklete szerinti Főépítészi feljegyzést a Településrendezési eszközök módosítása a fóti hulladékudvar kialakítása érdekében. Felhatalmazza a polgármestert, hogy az állami főépítészi záróvéleményhez szükséges hiánypótlást megtegye.

2./ Fót Város Önkormányzat Képviselő-testülete úgy határoz, a Településrendezési eszközök módosítása a fóti hulladékudvar kialakítása érdekében, hogy az előzetes véleményezés szerint környezeti értékelés készítése nem szükséges.

Felelős: polgármester 
Határidő: azonnal

Jogszabályi hivatkozás: 
· [bookmark: _Hlk181795504]310/2015. (X. 28.) Korm. rendelet a tervpályázati eljárásokról
· 2015. évi CXLIII. törvény a közbeszerzésekről

Az előterjesztés és a határozat melléklete:
· 1. sz. melléklet: Településrendezési eszközök módosítása a fóti hulladékudvar kialakítása érdekében Főépítészi feljegyzés. (egyben a határozat melléklete is)

